
      Nr. 5226 din 22 septembrie 2023
RAPORTUL
compartimentului de resort din cadrul aparatul de specialitate al primarului comunei la proiectul de hotărâre privind aprobarea proiectului rețelei școlare a unităților de învățământ preuniversitar de stat de la nivelul comunei Vulcana-Băi pentru  anul școlar 2024-2025, în vederea emiterii avizului conform de către Inspectoratul Școlar Județean Dâmbovița
Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”,

analizând prevederile:

d) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2), art. 129 alin. (1), alin. (2) lit. d) și alin. (7) lit. a), art. 197 alin. (1), alin. (2), alin. (4) și alin. (5), art.198 alin. (1) și art. 199 alin. (1) și alin. (2) și art. 240 din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare,

e)
art. 19 alin. (1) lit. a) și alin. (6) lit. a) din  Legea învățământului preuniversitar nr. 198/2023, modificată prin art. II și  art. IV din Ordonanța de urgență a Guvernului  nr. 72/2023;
f) art. 1 – art.34 din Metodologia privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari/preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar, aprobată prin Ordinul ministrului educație nr. 6217/2022;
g)
Hotărârii Consiliului Local nr. 18 din 22 martie 2012 privind stabilirea principiului organizării și funcționării unităților de învățământ la nivelul comunei Vulcana-Băi; 

h)
Hotărârii Consiliului Local nr. 54 din 29 august 2022 privind aprobarea proiectului rețelei școlare a unităților de învățământ preuniversitar de stat de la nivelul comunei Vulcana-Băi pe anul școlar 2023-2024, în vederea emiterii avizului conform de către Inspectoratul Școlar Județean Dâmbovița;

ținând seama că ȘCOALA GIMNAZIALĂ „Ion MAREȘ” Vulcana-Băi, str. Alexandru Ioan CUZA, nr. 85,  este singura unitate de învățământ cu personalitate juridică de la nivelul comunei Vulcana-Băi, având ca părți ale acesteia următoarele structuri de învățământ, fără personalitate juridică – și subordonate primarului comunei Vulcana-Băi, respectiv:

a)
ȘCOALA GIMNAZIALĂ „Vlad ȚEPEȘ” Vulcana de Sus, str. Tudor VLADIMIRESCU, nr. 36;

b)
GRĂDINIȚA CU PROGRAM NORMAL „Albă ca zăpada” Vulcana-Băi, str. Vlad ȚEPEȘ, nr. 2;

c)
GRĂDINIȚA CU PROGRAM NORMAL „Paradisul copiilor” Vulcana de Sus, str. Tudor VLADIMIRESCU, nr. 38,

  văzând și efectul faptului că, în situația comasării, mulți elevi cu posibilități financiare vor solicita transferul către școli din Pucioasa și Târgoviște, decât să facă naveta între școli, precum și creșterea abandonului școlar, în special elevii de etnie rroma, comunitatea rromă fiind din satul Vulcana de Sus, în acest caz numărul de elevi scade și  scad și  fondurile alocate  pe baza costului standard per elev/preșcolar, 

   ținând cont de riscul de pretransfer sau restrângere de activitate ca urmare a reducerii numărului de ore pentru majoritatea profesorilor, în situația comasării școlilor, calitatea educației furnizate corelată cu standardul național de acreditare/evaluare periodică scade,

  analizând și concluzionând că cheltuielile cu transportul școlar sunt mai mari decât menținerea formațiunilor de studiu, la cele două școli din comună,
faţă de cele de mai sus, consider proiectul de hotărâre oportun, necesar şi legal şi propun adoptarea acestuia în forma prezentată de iniţiator.

                                                                                                               Întocmit:

                     28 septembrie 2023                                                         
                                                                                                        Maria MOREANU
